আহসান : আসলে আপনাদের কালের ভদ্র-শিক্ষিত পরিবারের মেয়েরা সাধারণত মঞ্চে অভিনয়ও যেমন করতেন না, বাইরে গানও করতেন না কিংবা গ্রামোফোন রেকর্ডে গান দেওয়ার ব্যাপারটিও ছিল না। একটা বিশেষ জায়গা থেকে শিল্পীরা আসতেন। তো আমরা দেখলাম যে, যূথিকা রায় মানে আপনি, প্রতিভা সোম পরে যিনি বুদ্ধদেব বসুর সঙ্গে বিয়ে হয়ে প্রতিভা বসু নামে পরিচিত হন – এরকম দু’চারজনকে দেখি যে, ভদ্র-শিক্ষিত পরিবারের মেয়ে – তাঁরা রেকর্ডে গান দিলেন। যুগটা তো অন্যরকম ছিল – এই যে একটা ব্যাপার এ সম্পর্কে আপনি কী বলবেন?